cyanic-selkie/wikianc huggingface dataset:
২০২০ দিল্লি দাঙ্গা
প্ররোচনা
২০২০ সালের ২৩ শে ফেব্রুয়ারি উত্তর-পূর্ব দিল্লি জেলার ডিসিপি বেদ প্রকাশ সূর্যর উপস্থিতিতে স্থানীয় বিজেপি নেতা এবং সাবেক বিধানসভার সদস্য কপিল মিশ্র সিএএবিরোধী বিক্ষোভকারীদের বিরুদ্ধে জনসভায় প্রকাশ্যে বক্তব্য রাখেন। কপিল মিশ্র তিন দিনের সময়ের মধ্যে পুলিশকে জাফরাবাদ ও চাঁদবাগ এলাকা থেকে বিক্ষোভকারীদের সরিয়ে দেওয়ার জন্য পুলিশকে ভয় দেখানোর চেষ্টা করেছিলেন, তাদের ব্যর্থতার ঘটনায় বিষয়টিকে নিজের হাতে নেওয়ার এবং "শান্তিতে না থাকার" হুমকি দিয়েছিলেন। সমাবেশের পরে সদস্য কপিল নিজেই টুইটারে পুলিশকে হুমকি দেওয়ার একটি ভিডিও পোস্ট করেন। তাঁর সমাবেশের কয়েক ঘণ্টার মধ্যেই সিএএ-এর সমর্থক এবং বিরোধীদের মধ্যে সহিংস সংঘর্ষ শুরু হয়।
কপিল মিশ্রের বিরুদ্ধে সহিংসতা প্ররোচিত করার অভিযোগে তিনটি অভিযোগ (একটি রিপোর্টের জন্য দুটি পুলিশ অভিযোগ এবং ভারতের সুপ্রিম কোর্টে একটি আবেদন) দায়ের করা হয়। আম আদমি পার্টির (এএপি) কর্পোরেটর রেশমা নাদিম প্রথম অভিযোগ দায়ের করেন এবং দ্বিতীয়টি হাসিব উল হাসান দায়ের করেন। অভিযোগগুলিতে অভিযোগ করা হয়েছে যে কপিল মিশ্র প্রকাশ্যে উস্কানিমূলক মন্তব্য করেন, জনগণকে উজ্জীবিত করেন এবং তিনি সহিংসতার কারণ। ২৫ শে ফেব্রুয়ারি পর্যন্ত পুলিশ কপিল মিশ্রের বিরুদ্ধে কোনও রকমের পদক্ষেপ নেওয়া থেকে বিরত থাকে।
২০২০ সালের ২৫ ফেব্রুয়ারি কপিল মিশ্র ধারাবাহিক টুইটে লিখেছিলেন যে "সত্য কথা বলার" জন্য এবং সিএএ সমর্থন করার জন্য তাঁর বিরুদ্ধে "বিশাল বিদ্বেষমূলক প্রচার" থেকে তিনি ভয় পান না। তিনি ভিডিও টুইট করেন এবং লিখেছিলেন "জাফরাবাদকে খালি করা হয়েছে, সেখানে আর কোনও শাহীনবাগ হবে না"। পরের দিন, তিনি টুইট করে তার সমালোচকদের লক্ষ্য করে বলেন- যে বা যারা বুরহান ওয়ানী এবং আফজাল গুরু'কে সন্ত্রাসবাদী হিসাবে বিবেচনা করেন না, তারা তাঁর গ্রেপ্তারের দাবি করছেন।
২৩ ফেব্রুয়ারি
২৩ ফেব্রুয়ারি বিকাল ৩.৩০ টা থেকে ৪ টার মধ্যে, ভারতীয় জনতা পার্টির (বিজেপি) নেতা কপিল মিশ্র এবং তার সমর্থকরা "জাফরাবাদ [অবরোধ]" এর জবাব দেওয়ার জন্য মৌজপুর চকের একটি প্রতিবাদ স্থানে পৌঁছান। কপিল মিশ্র তখন সিএএর বিক্ষোভকারীদের বিরুদ্ধে একটি সমাবেশে বক্তব্য রেখেন এবং বলেন পুলিশ তিন দিনের মধ্যে জাফরাবাদ ও চাঁদবাগ এলাকা থেকে বিক্ষোভকারীদের ছত্রভঙ্গ করতে ব্যর্থ হলে বিষয়টি তার নিজের হাতে বিক্ষোভকারীদের ছত্রভঙ্গ করার হুমকি প্রদান করেন। এটি ব্যাপকভাবে উদ্বেগজনক কারণ হিসাবে গণ্য হয়: তবে  কপিল মিশ্র অভিযোগগুলি প্রত্যাখ্যান করেন।
প্রায় পৌনে ৪ টার দিকে মৌজপুর চক এবং একটি মন্দিরের কাছে সিএএএর সমর্থক সমাবেশে বিক্ষোভকারীরা পাথর নিক্ষেপ করেছিল বলে জানা যায়। কপিল মিশ্রের ভাষণের কয়েক ঘণ্টার মধ্যেই কারাওয়াল নগর, মৌজপুর চক, বাবরপুর এবং চাঁদ বাগের সিএএ সমর্থক ও সিএএ-বিরোধী বিক্ষোভকারীদের মধ্যে সংঘর্ষ শুরু হয়। জনতা ছত্রভঙ্গ করতে পুলিশ লাঠিচার্জ এবং টিয়ার গ্যাস ব্যবহার করে।
২৪ ফেব্রুয়ারি
২০২০ সালের ২৪ ফেব্রুয়ারি জাফরাবাদ ও মৌজপুরে সহিংস সংঘর্ষ হয় এবং এতে এক পুলিশ হেড কনস্টেবল রতন লাল ও একজন প্রতিবাদকারী মারা যান।  প্রাথমিকভাবে জানা গেছে যে গোকুলপুরীতে তাঁর মাথায় পাথর আঘাতের কারণে তিনি মারা গিয়েছিলেন। তবে ময়নাতদন্তের রিপোর্ট অনুসারে রতন লালের দেহে মারাত্মক গুলির আঘাত পাওয়া যায়। সিএএ-এর সমর্থক বিক্ষোভকারী এবং সিএএ বিরোধী বিক্ষোভকারীরা একে অপরের সাথে সংঘর্ষে জড়িয়ে পড়ে এবং উভয় পক্ষ থেকে পাথর ছোঁড়া হয়। সহিংসতার সময় বেশ কয়েকটি বাড়ি, যানবাহন ও দোকান ভাঙচুর করা হয়। সংঘর্ষ নিয়ন্ত্রণ করতে পুলিশ কর্মীরা চাঁদবাগ এলাকায় বিক্ষোভকারীদের বিরুদ্ধে টিয়ার গ্যাস ও লাঠিচার্জ ব্যবহার করে। পরে জানা গেছে যে সহিংসতার সময় চারজন বিক্ষোভকারী নিহত হয়।
ভজনপুরায় প্রায় ২০০০ জন জনতা আজাদির স্লোগান দিতে দিতে পেট্রোল বোমা, লাঠি ও অস্ত্র বহন করে একটি পেট্রোল পাম্প আক্রমণ করে। তারা নগদ লুট করার পরে মালিক ও কর্মচারীদের লাঠিপেটা করে, যানবাহন ও পেট্রোল ট্যাঙ্ককে আগুন ধরিয়ে দেয়।
সিলামপুর, জাফরাবাদ, মৌজপুর, কর্দমপুরী, বাবরপুর, গোকুলপুরী ও শিবপুরী অঞ্চলে সহিংসতার খবর পাওয়া যায়। সমস্ত ক্ষতিগ্রস্ত অঞ্চলে ১৪৪ ধারা (সমাবেশে নিষেধাজ্ঞা) আরোপ করা হয়, কিন্তু দাঙ্গাকারীদের সক্রিয় দেখা যায়।   <mapframe latitude="28.666792" longitude="77.253456" zoom="10" width="300" height="227" align="right">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 77.27542877197266,         28.685768802287086        ]      }    },    {      "type": "Feature", "properties": {}, "geometry": { "type": "Point", "coordinates": [ 77.26186752319337,         28.671310915880834        ]      }    },    {      "type": "Feature", "properties": {}, "geometry": { "type": "Point", "coordinates": [ 77.27251052856447,         28.693900486320242        ]      }    },    {      "type": "Feature", "properties": {}, "geometry": { "type": "Point", "coordinates": [ 77.28315353393556,         28.703085517776877        ]      }    },    {      "type": "Feature", "properties": {}, "geometry": { "type": "Point", "coordinates": [ 77.27010726928712,         28.703687786758284        ]      }    },    {      "type": "Feature", "properties": {}, "geometry": { "type": "Point", "coordinates": [ 77.27439880371095,         28.716786279385452        ]      }    }  ] }
শিববিহারে, বিকেলে বেশ কয়েকটি দোকান এবং বাড়িগুলিতে পেট্রোল বোমা ও অ্যাসিডের বোতল নিয়ে নিকটবর্তী আকসা মসজিদের এক ভিড় আগুন ধরিয়ে দেয়। পরে স্থান থেকে শ্রমিকদের বিকৃত লাশ উদ্ধার করা হয়। ভিড় ১৭০ টি গাড়ি সমেত একটি বিশাল পার্কিং জায়গা পুড়িয়ে দেয়।  সন্ধ্যায়, একটি টায়ারের বাজারে আগুন দেওয়া হয়। পরে সেদিন রাত সাড়ে দশটার দিকে একটি ভিড় উত্তর-পূর্ব দিল্লিতে মনু কুমার ও তার বাবা বিনোদ কুমারকে "আল্লাহ-হু-আকবার" শ্লোগান দিয়ে লাঠিপেটা করে ও পাথর ছোঁড়া হয়। বিনোদ কুমার ঘটনাস্থলেই মারা যান।  এই দিন, এক হেড কনস্টেবল রতন লাল গুলিবিদ্ধ হয়ে মারা যান এবং পরবর্তী সহিংসতায় চারজন নাগরিক মারা যান।
দিল্লি ফায়ার সার্ভিস জানিয়েছে যে ২৪ ফেব্রুয়ারি উত্তর-পূর্ব দিল্লির অঞ্চলগুলি থেকে ৪৫ জন ফোন কল করেন এবং তিন জন ফায়ারম্যান আহত হয়। ফোন কল অনুযায়ী আগুন নেভানোর কাজে অংশ নেওয়ার সময়, ফায়ার ইঞ্জিনকে পাথর দিয়ে আক্রমণ করা হয় এবং দাঙ্গাবাজরা অন্য একটি ফায়ার ইঞ্জিনে আগুন ধরিয়ে দেয়।
২৫ ফেব্রুয়ারি
২৫ ফেব্রুয়ারি মৌজপুর, ব্রহ্মপুরী ও এর আশেপাশের এলাকায় পাথর ছোঁড়ার খবর প্রকাশির হয়। সবচেয়ে খারাপ অবস্থায় থাকা অঞ্চলে র‍্যাপিড অ্যাকশন ফোর্স মোতায়েন করা হয়।
অশোক নগরের একটি মসজিদে ভাঙচুর চালানো হয় । এছাড়া, মসজিদের কার্পেট পোড়ানো হয় । একদল উন্মত্ত জনতা মসজিদে আগুন ধরিয়ে দেয়। স্থানীয়দের মতে আক্রমণকারীরা এলাকার বাইরে থেকে এসেছে। গোকুলপুরীর আরেকটি মসজিদেও ভাঙচুর চালানো হয়।
বেলা তিনটার দিকে হিন্দু ও মুসলিম উন্মত্ত জনতাদের মাঝে সংঘর্ষ হয়। সেখানে গুলি ও পাথরের ব্যবহার করা হয়। পুলিশ সংঘর্ষের এক ঘণ্টা পর উপস্থিত জয়। মুসলমানদের দোকান ও যানবাহনে ভাঙচুর চালানো হয়।
সংঘর্ষের ঘটনায় আহতদের মাঝে ৭০ জন বন্দুকের গুলিতে আহত হয়েছিল। উত্তর পূর্ব দিল্লির ভজনপুরা, চাঁদবাগ ও কারোয়াল নগরে লাঠি, রড নিয়ে একদল লোককে মহড়া দিতে দেখা যায়। রাত দশটায় উত্তর পূর্ব দিল্লিতে থাকা পুলিশকে লোক দেখামাত্রই গুলির নির্দেশ দেওয়া হয়।
ইনটেলিজেন্স ব্যুরোর অফিসার অঙ্কিত শর্মার মৃত্যুতে আম আদমি পার্টির স্থানীয় নেতা তাহির হুসেনের বিরুদ্ধে অভিযোগ ওঠে।
২৬ ফেব্রুয়ারি
এনএসএ অজিত দোভাল সন্ধ্যায় উত্তর পূর্ব দিল্লির সহিংসতা প্রভাবিত অঞ্চল পরিদর্শন করেন। তবে, পরে রাতেই কারাওয়াল নগর, মৌজপুর এবং ভজনপুরা থেকে সহিংসতা, অগ্নিসংযোগ ও মব লিচিংয়ের খবর প্রকাশিত হয়।
সেদিন পুলিশ নিয়ন্ত্রণ কক্ষে এক হাজার, পাঁচশত জরুরি কল করা হয়। বেশ কয়েকটি হাসপাতাল থেকে বিলম্বিত ময়না তদন্তের অভিযোগ ওঠে এবং নাগরিক বলে দাবি করা প্রত্যক্ষদর্শী ও ক্ষতিগ্রস্ত ব্যক্তিরা বিবৃতি দিয়েছেন। তাদের মধ্যে কেউ কেউ দাঙ্গার জন্য কপিল মিশ্রকে দোষারোপ করেন, একজন ব্যক্তি বলেন যে একটি ভিড় পাথর ও তরোয়াল দিয়ে তাদের আক্রমণ করে তাকবীরের জপ করার সময়।
২৭ ফেব্রুয়ারি
thumb|শিববিহারে পোড়া দোকান
শিববিহারে, সকাল ৭ টা থেকে সকাল ৯ টার মধ্যে সংঘর্ষের খবর পাওয়া যায়। আহত তিনজনকে গুলিবিদ্ধ অবস্থায় হাসপাতালে ভর্তি করা হয়। এই সময়ে একটি গোডাউন, দুটি দোকান এবং একটি মোটরসাইকেল আগুনে পুড়ে যায়।
২৯ ফেব্রুয়ারি
দিনটিতে কোনও নতুন সহিংসতার ঘটনা পুলিশে রিপোর্ট করা হয়নি, কিছু দোকান আবার চালু হওয়ার সাথে দাঙ্গা শেষ হয়। সামাজিক মিডিয়াতে উত্তেজক সামগ্রী পোস্ট করা লোকজনের বিরুদ্ধে ১৩ টি মামলা দায়ের করা হয়। রবি শঙ্কর ব্রহ্মপুরীর মতো দাঙ্গা-আক্রান্ত অঞ্চল পরিদর্শন করেন।
১ মার্চ
১ মার্চ, আরও তিনটি মৃতদেহ পাওয়া যায়, দাঙ্গায় নিহতের সংখ্যা ৪৬ জনে উন্নীত হয়। দু'জনের মৃতদেহ ভাগীরথী বিহার খালে পাওয়া যায় এবং অন্যটি গোকালপুরীর খালে পাওয়া যায়। জাফরাবাদের মুসলিম ও হিন্দু বাসিন্দারা মিলে একটি শান্তি মিছিলের আয়োজন করে।
সাংবাদিকদের উপর হামলা
দাঙ্গা চলাকালীন সাংবাদিকদের উপর হামলা চালানোর বেশ কয়েকটি ঘটনার খবর পাওয়া গেছে। ২৫ ফেব্রুয়ারি মৌজপুর অঞ্চলে রিপোর্ট করার সময় জেকে ২৪x৭ নিউজ-এর এক সাংবাদিককে গুলি করা হয়। ক্যামেরাম্যানের সাথে এনডিটিভির দুজন সাংবাদিক ওই এলাকার একটি মসজিদে আগুন জ্বালানোর দৃশ্যধারণ করার সময় জনতা ছত্রভঙ্গ করে। এক সাংবাদিক গুরুতর আহত হয়। তাদেরকে আরও আক্রমণ থেকে বাঁচানোর জন্য ওই গণমাধ্যম দলের একজন মহিলা সাংবাদিককে বিষয়টিতে হস্তক্ষেপ করতে হয় ।
২৫ ফেব্রুয়ারি, দ্য টাইমস অফ ইন্ডিয়ার একজন ফটো সাংবাদিককে কিছু লোক আগুন ধরিয়ে দেওয়া একটি ভবনের ছবি তুলতে গিয়ে তাকে প্রশ্নবাণে জর্জরিত করে। পরে এই প্রতিবেদকের সাথে অন্য একজন দাঙ্গাকারীর দেখা হয়, যিনি তাকে তার ধর্ম প্রমাণ করার দাবি করেন।
বেশ কয়েক জন সাংবাদিক দাঙ্গাকারীদের সাথে তাদের অভিজ্ঞতা টুইটারে শেয়ার করেন। টাইমস নাউয়ের এক সাংবাদিক টুইট করেন যে তিনি বিক্ষোভকারীদের দ্বারা আক্রান্ত হন। তিনি বলেছিলেন যে ঘটনাস্থল থেকে পালানোর জন্য তাকে পাথর ও লাঠি বহনকারী জনতার কাছে অনুরোধ করতে হয়। রয়টার্স, ইন্ডিয়া টুডে, সিএনএন-নিউজ ১৮ এর সাংবাদিকরা তাদের অভিজ্ঞতা প্রকাশ করেন এবং বলেন যে তাদের উপর নির্যাতন ও লাঞ্ছনা করা হয়।
হিন্দুস্তান টাইমস জানিয়েছে যে কারাওয়াল নগরে সহিংসতার নথিভুক্ত করা তার এক ফটোগ্রাফারের একটি মোটরসাইকেলে মুখোশধারী জনতা আগুন ধরিয়ে দেয়। মোটরসাইকেলে আগুন দেওয়ার পরে জনতা তাকে হুমকি দেয় এবং গালি দেয় এবং তাঁর ক্যামেরায় মেমরি কার্ডটি জব্দ করে। তারা তার অফিসিয়াল পরিচয়পত্রের জন্য জিজ্ঞাসা করে এবং তাকে এলাকাটি ছেড়ে দেওয়ার আগে এটির একটি ছবি নেয়।
প্রতিক্রিয়া
দিল্লির মুখ্যমন্ত্রী অরবিন্দ কেজরিওয়াল ২৫ ফেব্রুয়ারি বলেন যে পুলিশ তার প্রচেষ্টা সত্ত্বেও সহিংসতা নিয়ন্ত্রণ করতে অক্ষম এবং মৃত্যুর সংখ্যা ২৩ এ পৌঁছে যাওয়ার কারণে সহিংসতা বন্ধে সেনাবাহিনীকে নামাতে বলেন।
ভারতের প্রধানমন্ত্রী নরেন্দ্র মোদী টুইটারে একটি বার্তা শেয়ার করেন, যাতে লোকেরা শান্তি বজায় রাখতে বলেন।
এএপি নেতা সঞ্জয় সিং, একটি ভিডিও প্রকাশ করেন, যাতে লক্ষ্মী নগরের বিজেপি বিধায়ক অভয় বর্মাকে দেখা যায় ভিড়ের নেতৃত্ব দিয়ে স্লোগান তুলতে- পুলিশ কে হাতিয়ারোঁ কো, গোলি মারো সালোন কো , জো হিন্দু হিত কি বাত কারেগা, ওহি দেশ পে রাজ কারেগা।  এবং জয় শ্রী রাম। সঞ্জয় সিং স্বরাষ্ট্রমন্ত্রী অমিত শাহকে "শান্তি পুনরুদ্ধারের ভান করে সর্বদলীয় বৈঠক করার জন্য অভিযুক্ত করেন এবং বলেন তাদের বিধায়ক দাঙ্গা উস্কানিতে ব্যস্ত রয়েছেন।" এরই মধ্যে অভয় বর্মা দাবি করেছিলেন যে স্লোগানটি সাধারণ জনগণের দ্বারা উত্থাপিত হয়।
কংগ্রেস সভাপতি সোনিয়া গান্ধী একটি সংবাদ সম্মেলন করেন, যেখানে তিনি দাবি করেন যে সহিংসতা বন্ধ করতে ব্যর্থ হওয়ায় স্বরাষ্ট্রমন্ত্রী অমিত শাহকে পদত্যাগ করা উচিত। তিনি পর্যাপ্ত সংখ্যক সুরক্ষা বাহিনী মোতায়েনের জন্য বলেন।
২৬ ফেব্রুয়ারি, ইউএস আন্তর্জাতিক কমিশন ইন্টারন্যাশনাল রিলিজিয়াল ফ্রিডম (ইউএসসিআইআরএফ) দাঙ্গা নিয়ে "গুরুতর উদ্বেগ" জানিয়েছিল এবং ভারত সরকারকে তারা যে বিশ্বাসের অন্তর্ভুক্তই হোক না কেন লোকদের সুরক্ষা দেওয়ার জন্য অনুরোধ করে। মার্কিন সিনেটর এবং ২০২০ মার্কিন প্রেসিডেন্টের প্রার্থী বার্নি স্যান্ডার্স এবং অন্যান্য আমেরিকান রাজনীতিবিদরা এই ঘটনা নিয়ে তাদের উদ্বেগ প্রকাশ করেন। প্রতিক্রিয়া হিসাবে, ২০২০ সালের ২৭ ফেব্রুয়ারি, বিদেশ মন্ত্রকের মুখপাত্র রবীশ কুমার বলেছিলেন যে এই মন্তব্যগুলি "সত্যই ভুল ছিল", "বিভ্রান্তিকর" এবং "ইস্যুটির রাজনীতিকরণের লক্ষ্যে" ছিল। বিজেপির সাধারণ সম্পাদক বিএল সন্তোষ তার নিন্দার কারণে স্যান্ডার্সকে নির্বাচনের হস্তক্ষেপের হুমকি প্রদান করেন। মার্কিন নাগরিকদের সাবধানতা অবলম্বন করার জন্য একটি ভ্রমণ উপদেশ জারি করে।
২৭ ফেব্রুয়ারি, জাতিসংঘের মানবাধিকার বিষয়ক হাই কমিশনার মিশেল ব্যাচলেট বলেন, "বিপুল সংখ্যক ভারতীয় এবং কিছু সম্প্রদায়ের লোকেরা - এই আইনটির বিরোধিতা করেছে, এবং দেশটির ধর্মনিরপেক্ষতার দীর্ঘ ঐতিহ্যের পক্ষে সমর্থন জানিয়েছে"। তিনি নাগরিকত্ব আইন এবং দিল্লিতে সাম্প্রদায়িক হামলার সময় "পুলিশ নিষ্ক্রিয়তার" প্রতিবেদনের বিষয়ে উদ্বেগ প্রকাশ করেন। বাংলাদেশের বারোজন বিশিষ্ট নাগরিকও সেদিন সাম্প্রদায়িক সংঘর্ষ নিয়ে গভীর উদ্বেগ প্রকাশ করেন। তারা আশঙ্কা প্রকাশ করেন যে পরিস্থিতি সামাল দিতে ভারতের ব্যর্থতা তার প্রতিবেশী দেশগুলিতে একটি অস্থিতিশীল পরিবেশ তৈরি করতে পারে, যা এই অঞ্চলে শান্তি, গণতন্ত্র, উন্নয়ন এবং সাম্প্রদায়িক সম্প্রীতি নষ্ট করতে পারে। দাঙ্গা নিয়ন্ত্রণ করার উপায়ের জন্য দেং জিয়াওপিংয়ের ১৯৮৯সালের তিয়ানানমন স্কয়ার বিক্ষোভ পরিচালনা থেকে শিক্ষা নিতে বলেন মেঘালয়ের রাজ্যপাল তথাগত রায়।
সরকারের প্রতিক্রিয়া
স্বরাষ্ট্র মন্ত্রক জানিয়েছে যে মার্কিন রাষ্ট্রপতি ডোনাল্ড ট্রাম্পের ভারত সফরের কারণে এই সহিংসতা পরিকল্পিত ভাবে প্রচারিত হয়। দাঙ্গা নিয়ন্ত্রণে সেনাবাহিনী আনতে অস্বীকার করে মন্ত্রক জানিয়েছিল যে এলাকাতে কেন্দ্রীয় বাহিনী এবং পুলিশ সদস্যের সংখ্যা অপর্যাপ্ত রয়েছে। এলাকায় ৬,০০০ এরও বেশি পুলিশ ও আধাসামরিক কর্মী মোতায়েন করা হয়।
স্বরাষ্ট্র মন্ত্রকের বৈঠক
২০২০ সালের ২৫ ফেব্রুয়ারির সকালে মুখ্যমন্ত্রী অরবিন্দ কেজরিওয়ালের সভাপতিত্বে সহিংসতাগ্রস্থ অঞ্চলগুলির সমস্ত দলের বিধায়ক এবং ঊর্ধ্বতন কর্মকর্তাদের একটি জরুরি সভা অনুষ্ঠিত হয়। বেশ কয়েকজন বিধায়ক যথেষ্ট পুলিশ সদস্য মোতায়েনের অভাব নিয়ে উদ্বেগ প্রকাশ করেন। স্বরাষ্ট্রমন্ত্রী অমিত শাহের সভাপতিত্বে পরবর্তী বৈঠকে অরবিন্দ কেজরিওয়াল উদ্বেগ প্রকাশ করেন এবং দিল্লির লেফটেন্যান্ট-গভর্নর অনিল বাইজাল এবং পুলিশের ঊর্ধ্বতন কর্মকর্তারা উপস্থিত ছিলেন বৈঠকে। সহিংসতা রোধে সম্ভাব্য সকল পদক্ষেপ গ্রহণের সিদ্ধান্তের সাথে বৈঠকটি শেষ হয়। অরবিন্দ কেজরিওয়াল জানান যে অমিত শাহ পর্যাপ্ত সংখ্যক পুলিশ উপস্থিতির আশ্বাস দিয়েছেন।
জাতীয় সুরক্ষা উপদেষ্টা, অজিত দোভালকে এই অঞ্চলে শান্তি পুনঃস্থাপনের দায়িত্ব দেওয়া হয়। ২৬ ফেব্রুয়ারি, অজিত দোভাল সহিংসতাগ্রস্থ অঞ্চলগুলিতে ভ্রমণ করেন এবং স্থানীয়দের সাথে কথা বলেন ও শান্তি পুনঃস্থাপনের আশ্বাস প্রদান করেন।
ত্রাণ
২৭ ফেব্রুয়ারি, অরবিন্দ কেজরিওয়াল ফরিস্তা স্কিমের আওতায় সরকারি এবং বেসরকারি হাসপাতালে আহতদের নিখরচায় চিকিৎসা দেওয়ার ঘোষণা করেন। যে সকল অঞ্চলে কারফিউ আরোপিত হয়েছিল সেখানে সরকার ত্রাণ সরবরাহ করতে এনজিওর সহায়তায় ব্যবস্থা করে। তিনি ক্ষতিগ্রস্ত ব্যক্তিদের জন্য ১০ লক্ষ টাকা (১৪,০০০ মার্কিন ডলার) ক্ষতিপূরণ, ১ লক্ষ টাকা (১,৪০০ মার্কিন ডলার) প্রাক্তন গ্রাটিয়া এবং অপ্রাপ্ত বয়স্ক ব্যক্তির মৃত্যুর ক্ষেত্রে ৫ লক্ষ টাকা ($৭,০০০ ডলার) ক্ষতিপূরণও ঘোষণা করেন। তিনি আরও ঘোষণা করেন যে দিল্লি সরকার দাঙ্গায় ক্ষতিগ্রস্তদের জন্য নয়টি আশ্রয়কেন্দ্র স্থাপন করেছে। যাদের ঘর পুরোপুরি পুড়ে গেছে, তাদের জন্য তাৎক্ষনিক ২৫,০০০ টাকা (মার্কিন ডলার 350) সহায়তার ঘোষণা দেওয়া হয়।
তদন্ত
২০২০ সালের ২৭ শে ফেব্রুয়ারি, দিল্লি পুলিশ জানায় যে সহিংসতা তদন্তের জন্য দুটি বিশেষ তদন্তকারী দল (এসআইটি) গঠন করা হয়েছে। ডিসিপি জয় তিরকি এবং ডিসিপি রাজেশ দেওকে প্রতিটি টিমে চার সহকারী কমিশনার সহ যথাক্রমে এই এসআইটির প্রধান নিযুক্ত করা হয়। অপরাধ শাখার অতিরিক্ত কমিশনার বি সিং এসআইটি-এর কাজ তদারকি করেন। ২০২০ সালের ২৮ শে ফেব্রুয়ারি, পুলিশ ফরেনসিক দলগুলিকেও জানানো হয় যারা প্রমাণ সংগ্রহের জন্য অপরাধের দৃশ্য দেখেছিল।
২০২০ সালের ২৮ ফেব্রুয়ারি পর্যন্ত পুলিশ ১২৩ টি এফআইআর রেজিস্ট্রি করে এবং সহিংসতায় জড়িত প্রায় ৬০০ জনকে আটক করা হয়। কিছু সক্রিয় অংশগ্রহণকারীর বিরুদ্ধে ভারতীয় দণ্ডবিধি এবং অস্ত্র আইনের অধীনে অপরাধের অভিযোগ আনা হয়। তাদের বন্ধুবান্ধব এবং আত্মীয়স্বজন অভিযোগ করেছে যে তাদের আটক করা অবস্থায় নির্যাতন করা হয়।
হাইকোর্টে আবেদন
পুলিশ রিপোর্ট এবং সহিংসতায় জড়িতদের গ্রেপ্তার চেয়ে দিল্লি হাইকোর্টে একটি আবেদন করা হয়। এটি ২৫ ফেব্রুয়ারি জরুরি শুনানির জন্য গ্রহণ করা হয়। তবে আদালত জানিয়েছে যে আবেদনের শুনানি হবে ২৬ ফেব্রুয়ারি। কর্মী হর্ষ মন্দার এবং ফারাহ নকভীর দায়ের করা আবেদনে নিহত ও আহতদের ক্ষতিপূরণ ছাড়াও এই ঘটনা তদন্তের জন্য একটি বিশেষ তদন্তকারী দল (এসআইটি) চেয়েও আবেদন করা হয়। এই আবেদনে দিল্লির ক্ষতিগ্রস্ত অঞ্চলে আইন শৃঙ্খলা রক্ষার জন্য ভারতীয় সেনাকে মোতায়েন করার জন্য অনুরোধ করা হয়।
আদালতে শুনানি
২০২০ সালের ২৬ ফেব্রুয়ারি মধ্যরাতে আদালত দাঙ্গা ক্ষতিগ্রস্তদের নিকটস্থ সরকারি বা বেসরকারী হাসপাতালে পৌঁছানোর নিরাপদ উত্তরণ প্রদানের আবেদনের শুনানি শুরু করে। মধ্যরাতের শুনানিতে আদালত পুলিশকে সুরক্ষা প্রদান এবং সমস্ত ক্ষতিগ্রস্তকে তাদের নিকটস্থ হাসপাতালে পৌঁছাতে সহায়তা করার জন্য নির্দেশ দেয়। বেঞ্চ পুলিশকে সম্মতি সংক্রান্ত একটি প্রতিবেদন জমা দেওয়ার জন্যও নির্দেশনাদেয়, যাতে আহত ক্ষতিগ্রস্তদের এবং তাদের দেওয়া চিকিৎসা সম্পর্কিত তথ্য অন্তর্ভুক্ত করার কথা বলা হয়।
পরদিন আবেদনের শুনানি চলাকালীন আদালত কপিল মিশ্রের বক্তৃতার ভিডিও ক্লিপটি দেখে। আদালত তারপরে বিজেপির তিন নেতা কপিল মিশ্র, অনুরাগ ঠাকুর এবং পার্বশ বর্মার ঘৃণ্য ভাষণ সম্পর্কিত মামলা দায়েরকালে পুলিশকে "সচেতন সিদ্ধান্ত" নিতে বলে।
বিচারপতি মুরালিধর স্থানান্তর
২৬ ফেব্রুয়ারি গভীর রাতে এই আবেদনের শুনানির সভাপতিত্বকারী বিচারপতি এস মুরালিধরকে পাঞ্জাব ও হরিয়ানা হাইকোর্টে স্থানান্তর করা হয়। বিজেপি নেতার বিরুদ্ধে বিদ্বেষমূলক বক্তৃতার জন্য দাঙ্গা নিয়ন্ত্রণ করতে বা মামলা দায়ের করতে ব্যর্থতার জন্য দিল্লি পুলিশকে তীব্র নিন্দা জানিছিলেন। তবে সরকারি সূত্রগুলি জানিয়েছে যে এটি একটি রুটিন ট্রান্সফার যা সুপ্রিম কোর্ট একপক্ষকাল আগে সুপারিশ করে। বিবিসি নিউজ জানিয়েছে যে তার "দংশনমূলক মন্তব্যগুলি তার স্থানান্তরকে ত্বরান্বিত করতে পারে"। এই মামলা থেকে তাকে অপসারণের সংবাদটি উদ্বেগ প্রকাশকারী অনেক ভারতীয় দ্বারা সমালোচিত হয়। কংগ্রেস পার্টি তার স্থানান্তরকে অভিযুক্ত বিজেপি নেতাদের সুরক্ষার পদক্ষেপ বলে অভিহিত করে। দিল্লি হাইকোর্ট বার অ্যাসোসিয়েশন এই স্থানান্তরের সমালোচনা করে এবং সুপ্রিম কোর্টের কলেজিয়ামটিকে এটি প্রত্যাহার করতে বলে।
সুপ্রিম কোর্ট শুনানি
প্রাক্তন প্রধান তথ্য কমিশনার ওয়াজাহাট হাবিবুল্লাহ এবং সামাজিক কর্মী সৈয়দ বাহাদুর আব্বাস নকভীর সাথে ভীম সেনা প্রধান চন্দ্রশেখর আজাদ রাবণ, ২৩ ফেব্রুয়ারির রাত থেকে সংঘটিত ঘটনাগুলির বিষয়ে পুলিশকে প্রতিবেদন দেওয়ার জন্য নির্দেশ চেয়ে সুপ্রিম কোর্টে আবেদন করেন। তাঁর আবেদনে কপিল মিশ্রকে "দাঙ্গায় উস্কানি দেওয়া ও পরিকল্পনা করার" অভিযোগও করা হয়। শাহীনবাগের সরকারি সড়ক থেকে বিক্ষোভকারীদের অপসারণ সম্পর্কিত একটি বিষয়ে হস্তক্ষেপে অ্যাডভোকেট মেহমুদ প্রচা'র মাধ্যমে এই আবেদন করা হয় এবং ২৬ ফেব্রুয়ারি শুনানি হওয়ার কথা বলা হয়।
২৬ ফেব্রুয়ারি, বিষয়টি শুনানি করার সময় সুপ্রিম কোর্ট দিল্লি পুলিশকে উস্কানিমূলক বক্তব্য এবং সহিংসতা বন্ধ করতে যথেষ্ট ব্যবস্থা না করার জন্য সমালোচনা করে। আদালত আরও যোগ করেছে যে পুলিশ যদি সহিংসতা প্ররোচিত করে তাদের উপর প্রয়োজনীয় ব্যবস্থা গ্রহণ করত, তবে এই সহিংসতা রোধ করা যেত। দিল্লি হাইকোর্টে এই মামলার শুনানি হওয়ায় সুপ্রিম কোর্ট দিল্লির ঘটনার বিষয়ে কোন আবেদন জানায়নি।
বাংলাদেশে প্রতিক্রিয়া
বাংলাদেশের জাতীয় মসজিদ বায়তুল মোকাররম এ ২৮ শে ফেব্রুয়ারি শুক্রবার জুম্মার নামাজের পরে দিল্লীতে মুসলিম হত্যার কথা বলে প্রতিবাদ বিক্ষোভ করে। মুজিব বর্ষ উপলক্ষ্যে নরেন্দ্র মোদী বাংলাদেশে আসতে না দিতে প্রয়োজনীয় পদক্ষেপ নেওয়ার দাবি করে জমিয়তে উলামায়ে ইসলাম বাংলাদেশ, বাংলাদেশ খেলাফত মজলিস, খেলাফত আন্দোলন, খেলাফত মজলিস, মুসলিম লীগ এবং ইসলামী ঐক্য আন্দোলনের মত ইসলামী দলগুলো।    প্রেসক্লাবের সামনে আহলে সুন্নত ওয়াল জামা’আত বাংলাদেশ ও বিশ্ব ইনসানিয়াত বিপ্লব বাংলাদেশ মানব বন্ধন করে।  সিলেট, ময়মনসিংহ, মৌলভীবাজার, নারায়ণগঞ্জসহ সারা দেশেই জুম্মার নামাজের পর বিভিন্ন জায়গায় বিক্ষোভ মিছিল হয়।
বরিশালে বাংলাদেশের সমাজতান্ত্রিক দল প্রতিবাদ জানায়।
ফিলিপ ওয়ারেন অ্যান্ডারসন
ফিলিপ ওয়ারেন অ্যান্ডারসন (জন্ম: ১৩ ডিসেম্বর, ১৯২৩) একজন নোবেল বিজয়ী মার্কিন পদার্থবিজ্ঞানী। তিনি স্থানীয়করণ, প্রতি-ফেরোচুম্বকত্ব এবং উচ্চ তাপমাত্রার অতিপরিবাহিতার তত্ত্ব বিষয়ে মৌলিক অবদান রেখেছেন। ১৯৭৭ সালে তিনি পদার্থবিজ্ঞানে নোবেল পুরস্কার লাভ করেন।
বৈষ্ণব স্টাডিজ জার্নাল
বৈষ্ণব স্টাডিজ জার্নাল একটি একাডেমিক জার্নাল যা ১৯৯২ সালে স্টিভেন জে. রোজেন (সত্যরাজ দাস) দ্বারা প্রতিষ্ঠিত হয়েছিল । এটি বিষ্ণু -সম্পর্কিত ঐতিহ্যের সাথে যুক্ত পাণ্ডিত্যপূর্ণ গবেষণার জন্য নিবেদিত । ২০০২ সালে, জার্নালটি ক্রিস্টোফার নিউপোর্ট ইউনিভার্সিটি এবং এ. দীপক পাবলিশিং এর সাথে সংযুক্ত হয়।
বহিঃসংযোগ
ক্রিস্টোফার নিউপোর্ট ইউনিভার্সিটি
য়েল-পা-য়ে-শেস-ব্র্ত্সেগ্স
য়েল-পা-য়ে-শেস-ব্র্ত্সেগ্স (১১৩৪-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের য়েল-পা-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতা।
পরবর্তী জীবন
১১৭১ খ্রিষ্টাব্দে তিনি য়েল-ফুগ বৌদ্ধবিহার প্রতিষ্ঠা করেন ও ঐ বিহারের প্রধান হিসেবে আঠারো বছর অতিবাহিত করেন। ১১৭৫ খ্রিষ্টাব্দে তিনি দ্গোন-লুং  বৌদ্ধবিহার ও ১১৯২ খ্রিষ্টাব্দে স্তোদ-'জাং  বৌদ্ধবিহার প্রতিষ্ঠা করেন। এই সকল বৌদ্ধবিহারে তিনি বেশ কিছু গ্রন্থ রচনা করেন, কিন্তু সেই সমস্ত রচনার খুব কম অংশেরই বর্তমানে অস্তিত্ব রয়েছে।
আফসার খান (রাজনীতিবিদ)
আফসার খান (১৯৫০ - ৭ ফেব্রুয়ারি ২০১৫), এছাড়াও, মোঃ মুকতেদা খান নামে পরিচিত ছিলেন, তিনি সর্বভারতীয় মজলিস-ই-ইত্তেহাদুল মুসলিমিনের মূল সদস্য ছিলেন। তিনি ২০০৩ থেকে ২০১৪ সাল পর্যন্ত কারওয়ান আসন থেকে অন্ধ্র প্রদেশ বিধানসভায় বিধায়ক নির্বাচিত হয়েছিলেন। তিনি ২০১৫ সালের ৭ ফেব্রুয়ারি ৬৫ বছর বয়সে মারা যান।
তারিখুল খুলাফা
তারিখুল খুলাফা ( আরবি : تاریخ الخلاء - ইংরেজি : Tarikh Al-Khulafa) হল আল্লামা ইমাম জালালুদ্দীন সুয়ুতী রাহমাতুল্লাহি আলাইহি - এর রচিত একটি বই । তারিখুল খুলাফা কথাটির অর্থ হল 'খলিফাদের ইতিহাস' । এখানে 'খলিফা' বলতে ইসলামি সভ্যতার তথা মুহাম্মাদ সাল্লাল্লাহু আলাইহি ওয়া সাল্লামার নবুওয়াতের পরবর্তী সোপান খুলাফায়ে রাশেদীন থেকে শুরু করে পর্যায়ক্রমে ইসলামের খলিফাদের জীবন ও তাদের স্বীয় শাসনামলের ঘটনা সমুহ এই বইটিতে লিপিবদ্ধ করা হয়েছে । সহজ ও সাবলীল বর্ণনায় উল্লেখযোগ্য বিষয়গুলোর সার-সংক্ষেপ এতে তুলে ধরা হয়েছে ।
২০১৪-১৫ পাকিস্তান ক্রিকেট দলের নিউজিল্যান্ড সফর
পাকিস্তান ক্রিকেট দল পূর্ব-নির্ধারিত সময়সূচী মোতাবেক নিউজিল্যান্ড সফর করে। ৩১ জানুয়ারি থেকে ৩ ফেব্রুয়ারি, ২০১৫ তারিখ পর্যন্ত দলটি নিউজিল্যান্ড ক্রিকেট দলের বিপক্ষে দুইটি একদিনের আন্তর্জাতিক খেলায় প্রতিদ্বন্দ্বিতা করেছে। পাকিস্তানের এ সফরটি মূলতঃ ২০১৫ সালের ক্রিকেট বিশ্বকাপের পূর্ব-প্রস্তুতির অংশবিশেষ যা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। নিউজিল্যান্ড সিরিজে ২-০ ব্যবধানে জয়ী হয়।
নারহট্ট ইউনিয়ন
নারহট্ট ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
আয়তন
এই ইউনিয়নের মোট আয়তন ২২.৩২ বর্গকিলোমিটার।
জনসংখ্যা
এই ইউনিয়নের মোট জনসংখ্যা ২৯,১২৫ জন।
প্রশাসনিক কাঠামো
এই ইউনিয়ন ২১টি গ্রাম ও ২০টি মৌজা নিয়ে গঠিত।
হাট-বাজার
৩টি হাটবাজার রয়েছে।
জনপ্রতিনিধি
ইউনিয়নের বর্তমান চেয়ারম্যান রুহুল আমিন তালুকদার (বেলাল)।
ধর্মীয় উপাসনালয়
এখানে ৫৫টি মসজিদ ও ৪টি মন্দির রয়েছে।
শরীয়তপুর
শরীয়তপুর বাংলাদেশের ঢাকা বিভাগের একটি শহর। প্রশাসনিকভাবে এটি শরীয়তপুর জেলার সদরদপ্তর ও প্রধান শহর। এর আয়তন ২৪.৯২ বর্গকিলোমিটার এবং জনসংখ্যা ৪৯,৫৩৫ জন। এটি ক শ্রেণীর পৌরসভা দ্বারা শাসিত হয় (বাংলাদেশে ক,খ,গ তিন শ্রেণীর পৌরসভা বিদ্যমান)।
নামকরণ
বাংলাদেশের স্বাধীনতার পর ১৯৭৬ সালে সিদ্ধান্ত অনুসারে গৃহীত হয় যে, মাদারীপুরের পূর্বাঞ্চল নিয়ে একটি নতুন মহকুমা গঠিত হবে। বিষয় নির্বাচনী কমিটির সিদ্ধান্তের প্রেক্ষিতে বিশিষ্ট সমাজ সংস্কারক, ব্রিটিশ বিরোধী তথা ফরায়েজী আন্দোলনের নেতা হাজী শরীয়ত উল্লাহর নামানুসারে এর নামকরণ হয় শরীয়তপুর এবং এর সদর দপ্তরের জন্য পালং থানা অঞ্চলকে বেছে নেয়া হয়।
বাঘমুণ্ডি
ইতিহাস
জনশ্রুতি অনুযায়ী অষ্টাদশ শতাব্দীর প্রারম্ভে এখানে বাঘমুন্ডি জমিদার বংশের সূচনা হয়। শোনা যায়, রামচন্দ্র যখন সীতাকে নিয়ে বনবাসের উদ্দেশে রওনা হন তখন ঘুরতে ঘুরতে তাঁরা চলে আসেন আজকের পুরুলিয়ার অযোধ্যা পাহাড় সংলগ্ন বাঘমুন্ডিতে। এখানেই রয়েছে সেই সীতাকুণ্ড, দীর্ঘ পথ পাড়ি দেওয়ার কারণে তৃষ্ণার্ত সীতার পিপাসা মেটাতে তীর দিয়ে মাটি খুঁড়ের স্ত্রীর জন্য জল নিয়ে আসেন রামচন্দ্র। পুরাণের সঙ্গে পুরুলিয়ার অযোধ্যা পাহাড়ের যোগসূত্র রয়েছে। জেলার ঝাড়খণ্ড সীমান্তে দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ অযোধ্যা পাহাড়।
শরীয়তপুর
ইতিহাস
পলাশীর যুদ্ধে নবারের পরাজয়ের পর ১৭৬৫ সালে শরীয়তপুর ইষ্ট ইন্ডিয়া কোম্পানীর সৃষ্ট প্রশাসনের আওতাধীন হয়। শরীয়তপুরসহ ফরিদপুরের দক্ষিণাঞ্চল নিয়ে ঢাকা নিয়াবত গঠন করা হয়েছিল। ঢাকা নিয়াবত একজন নায়েব সুবাদার বা নায়েব নাজিম ঢাকাকে কেন্দ্রস্থল হিসেবে গঠন করে শাসন পরিচালনা করেন। শরীয়তপুর পূর্বে বৃহত্তর বিক্রমপুর এর অংশ ছিল। ১৮৬৯ সালে প্রশাসনের সুবিধার্থে ইহাকে বাকেরগঞ্জ জেলার অংশ করা হয়। কিন্তু এ অঞ্চলের জনগণের আন্দোলনের মুখে ১৮৭৩ সালেই এ অঞ্চলকে মাদারীপুর মহকুমার অন্তর্গত করে ফরিদপুর জেলার অংশ হিসেবে গ্রহণ করা হয়। ভাইসরয় লর্ড কার্জনের সময় ১৯০৫ সালে বাংলাকে বিভক্ত করা হলে এ অঞ্চলের বিকাশ ত্বরান্বিত হয়। ১৯১০ থেকে ১৯৩৫ সালের দিকে এ অঞ্চলের বহু বিপ্লবী সক্রিয়ভাবে আন্দোলন করেছিল। তার মধ্যে হাজী শরিয়ত উল্লাহ অন্যতম।
উইলি ওয়াটসন (নিউজিল্যান্ডীয় ক্রিকেটার)
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকারী ব্যাটিংশৈলী উপস্থাপন করেছেন উইলি ওয়াটসন।
শরীয়তপুর
ভূগোল
শরীয়তপুর ঢাকা থেকে দক্ষিণে এবং বরিশাল থেকে উত্তরে, ২৪‌‌‌‌‌‌‍‍৹১২'২৭" উত্তর অক্ষাংশ এবং ৯০৹২০'৫০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১১ মিটার এবং এর মোট আয়তন ২৪.৯২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৪৫ ডিগ্রি সেলসিয়াস এবং সর্বনিম্ন ১১ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। শরীয়তপুরের গড় বার্ষিক গড় বৃষ্টিপাত ২১০৫ মিলিমিটার।
উইলি ওয়াটসন (নিউজিল্যান্ডীয় ক্রিকেটার)
খেলোয়াড়ী জীবন
১৯৮৪-৮৫ মৌসুম থেকে ১৯৯৪-৯৫ মৌসুম পর্যন্ত উইলি ওয়াটসনের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে ১৫টি টেস্ট ও ৬১টি একদিনের আন্তর্জাতিকে অংশগ্রহণ করার সুযোগ পেয়েছিলেন উইলি ওয়াটসন। ১৯৮৬ সালে নিউজিল্যান্ড দলের সাথে ইংল্যান্ড গমন করেন। ২৪ জুলাই, ১৯৮৬ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ১৯৯৩ তারিখে অস্ট্রেলিয়ার বিপক্ষে সর্বশেষ টেস্ট খেলেন তিনি।
শরীয়তপুর
জনসংখ্যা
২০১১ সালের আদমশুমারি অনুযায়ী শরীয়তপুরের জনসংখ্যা ৪৯,৫৩৫ জন। যার মধ্যে পুরুষ ২৫,১১৩ জন এবং নারী ২৪,৪২২ জন। যারা ১০৯০৮টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। শরীয়তপুর শহরের স্বাক্ষরতার হার ৬২.৫%, যেখানে জাতীয় শহুরে স্বাক্ষরতার হার ৫৯.৪%।
বাঘমুণ্ডি
ভূগোল
বাঘমুন্ডি ব্লকের ভূমিরূপ পাথুরে আর ঢালু। অযোধ্যা পাহাড় ও সংরক্ষিত বনাঞ্চলের অতিনিকটে এটি অবস্থিত। পর্যটকেরা অযোধ্যা ভ্রমণকালে বাঘমুন্ডিতে রাত্রিযাপনের সুবিধা ভোগ করেন।
শুভলং ঝর্ণা
শুভলং ঝর্ণা বাংলাদেশের একটি প্রাকৃতিক সৌন্দর্যমণ্ডিত উঁচু পাহাড়ি ঝর্ণা। এটি বৃহত্তর রাঙ্গামাটি জেলার বরকল উপজেলাধীন ১নং শুভলং ইউনিয়নের চিলারডাক নামক স্থানে কাপ্তাই হ্রদের কোল ঘেঁষে কর্ণফুলী নদীর অববাহিকায় অবস্থিত জলরাশির ঝর্ণা। নৌ-পথে শুভলং বাজার যাওয়ার আগে এই ঝর্ণাটির দেখা মিলে। এখানে প্রতিবছর বর্ষা মৌসুমে হাজারো পর্যটকের সমাগম ঘটে। শুভলং ঝর্ণায় বাংলাদেশ পর্যটন কর্পোরেশনের কিছু স্থাপনা ও খাবারদাবারের রেস্টুরেন্ট রয়েছে। ঝর্ণায় প্রবেশ করতে দর্শনার্থীদের টিকেট কাউন্টার থেকে টিকেট সংগ্রহ করতে হয়।
শরীয়তপুর
প্রশাসন ও রাজনীতি
শরীয়তপুর ১৯৮৪ সালে জেলা শহরের মর্যাদা পেলেও ১৯৯০ সালে পৌরসভা গঠিত হয়। তখন এর আয়তন ছিল ২৫.৫০ বর্গকিলোমিটার।
শুভলং ঝর্ণা
বর্ণনা
রাঙ্গামাটি সদর হতে শুভলং ঝর্ণার দুরত্ব মাত্র ২৫ কিলোমিটার দূরে। শুকনো মৌসুমে শুভলং ঝর্ণায় খুব সামান্য পরিমাণে পানি থাকে। তবে তীব্র খরা মৌসুমে ঝর্ণার পানি একেবারেই শুকিয়ে যায়। বর্ষা মৌসুমে শুভলং ঝর্ণার জলধারা প্রায় ৩০০ ফুট উঁচু থেকে নিচে আঁছড়ে পড়ে কাপ্তাই হ্রদের জলে গিয়ে মিশে যায়।
শরীয়তপুর
প্রশাসন ও রাজনীতি
শরীয়তপুর পৌরসভা ৯টি ওয়ার্ড ও ২৭টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।
বাঘমুণ্ডি
ভূগোল
ছোট নাগপুর মালভূমি অঞ্চলের রাঁচি মালভূমির পূর্বদিকে ঢাল বরাবর নেমে আসা বাঘমুন্ডি-বান্দুয়ান উচ্চভূমিতে অবস্থিত বাঘমুন্ডি গ্রামটি। কিছু কিছু স্থানে এই উচ্চভূমি অতি খাড়া এবং এর উচ্চতা ৪৭৫ থেকে ৭০০ মিটার অবধি দেখা যায়। বলরামপুর ও বাঘমুন্ডির পুরো এলাকা জুড়েই অযোধ্যা পাহাড় বিস্তৃত৷
অবস্থান
বাঘমুন্ডি গ্রামটি স্থানাঙ্কে অবস্থিত, যা পুরুলিয়া জেলার দক্ষিণ পশ্চিমাংশে পূর্ব সিংভূম জেলার সীমানার নিকট অবস্থি। লোকালয়ে সর্বনিকটস্থ জলধারাটি হলো বামনী নদী।
জনতত্ত্ব
২০১১ সালের ভারতের জনগণনা অনুসারে বাঘমুন্ডি গ্রামের মোট জনসংখ্যা ৪০৩৫ জন, যার মধ্যে ২০৯৫ জন পুরুষ এবং ১৯৪০ জন নারী। ছয় বৎসর অনূর্ধ্ব শিশু সংখ্যা ৫৬১ জন যা জনসংখ্যার ১৩.৯০ শতাংশ। মোট ছয় বৎসরোর্ধ্ব জনসংখ্যা ২৩৪০ জন তথা ৬৭.৩৬ শতাংশ সাক্ষর।
পুলিশ ফাঁড়ি
প্রায় ২৭৫ বর্গকিলোমিটার বিস্তৃৃত বাঘমুন্ডি সমষ্টি উন্নয়ন ব্লকটি বাঘমুন্ডি থানার অধীনস্থ এবং এর জনসংখ্যা প্রায় ১৩৫৫৩০ জন। থানাটি ঝাড়খণ্ডের সরাইকেল্লা খরসোয়া জেলার তিরুলডি ও নিমডি থানাদুটির সাথে এবং রাঁচি জেলার সোনাহাতু থানার সাথে ৪১.৯১ কিলোমিটার আন্তঃরাজ্য সীমান্ত রয়েছে।
পরিবহন
পুরুলিয়া জেলার ঝালদা থেকে পূর্ব মেদিনীপুর জেলার জুনপুট অবধি বিস্তৃত ৪নং রাজ্য সড়কটি বাঘমুন্ডির ওপর দিয়ে দীর্ঘায়িত।
বাঘমুন্ডি থেকে আড়ষা সমষ্টি উন্নয়ন ব্লকের সিরকাবাদ অবধি বিস্তৃৃৃত রাস্তাটি অযোধ্যা পাহাড়ের দক্ষিণ থেকে উত্তরে পরিবহন ব্যবস্থাকে সচল রাখে।
পুরুলিয়া ছৌ
পশ্চিমবঙ্গের পুরুলিয়া জেলা ও পশ্চিম মেদিনীপুর জেলার ঝাড়গ্রাম মহকুমায় প্রচলিত ছৌ নাচের ধারাটি পুরুলিয়া ছৌ নামে পরিচিত। এই ধারার স্বতন্ত্র কিছু বৈশিষ্ট্য আছে। পুরুলিয়া ছৌয়ের সৌন্দর্য ও পারিপাট্য এটিকে আন্তর্জাতিক খ্যাতি এনে দিয়েছে। ১৯৯৫ সালে নতুন দিল্লিতে আয়োজিত প্রজাতন্ত্র দিবসের কুচকাওয়াজে পশ্চিমবঙ্গ রাজ্যের ট্যাবলোর থিমই ছিল ছৌ নাচ। ছৌ মূলত উৎসব নৃত্য।   পুরুলিয়ার ছৌ নাচে বান্দোয়ান ও বাঘমুন্ডির দুটি পৃথক ধারা লক্ষ করা যায়। বান্দোয়ানের নাচে পালাগুলি ভাবগম্ভীর এবং বাঘমুন্ডির নাচে পালাগুলি হয় বীরত্ব ব্যঞ্জক। জেলায় ছৌ নাচের মূল পৃষ্ঠপোষক ছিলেন ভূমিজ মুন্ডারা। পরে এই নাচে মাহাতো সম্প্রদায়ের মানুষেরা নর্তক হিসেবে ও ডোম সম্প্রদায়ের মানুষেরা বাদক হিসেবে অংশগ্রহণ করেন।
মুখোশ
thumb|ছৌ নাচে ব্যবহৃত মুখোশ ও বাদ্যযন্ত্র পুরুলিয়া জেলার বাঘমুন্ডি থানার চড়িদা গ্রামের চল্লিশটি সূত্রধর পরিবার এবং জয়পুর থানার ডুমুরডি গ্রামের পাঁচটি পরিবার ছৌ নাচের মুখোশ তৈরী করেন। এছাড়া পুরুলিয়া মফস্বল থানার গেঙ্গাড়া, ডিমডিহা ও কালীদাসডিহি গ্রামে, পুঞ্চা থানার জামবাদ গ্রামে এবং কেন্দা থানার কোনাপাড়া গ্রামেও এই মুখোশ তৈরী হয়ে থাকে।
উইলি ওয়াটসন (নিউজিল্যান্ডীয় ক্রিকেটার)
খেলোয়াড়ী জীবন
রড ল্যাথাম, গেভিন লারসেন ও ক্রিস হ্যারিসের সাথে মিডিয়াম পেস বোলিং করে দলে অবদান রেখে গেছেন। ১৫ টেস্টের মধ্যে মাত্র তিনটিতে বিজয়ী নিউজিল্যান্ড দলের সদস্য ছিলেন। ১৯৯০-৯১ মৌসুমে পাকিস্তান গমন করেন। লাহোর টেস্টে ৬/৭৮ নিয়ে দলকে নয় উইকেটে জয় এনে দেন।
১৯৮৬ সালে শ্রীলঙ্কা গমন করেন। ৫ এপ্রিল, ১৯৮৬ তারিখে কলম্বোয় স্বাগতিক শ্রীলঙ্কার বিপক্ষে ওডিআই অভিষেক ঘটে তার। ৯-২-১৫-৩ বোলিং পরিসংখ্যান গড়ে নিউজিল্যান্ড দলকে জয়লাভে প্রভূতঃ সহায়তা করেন। অংশগ্রহণকৃত ৬১টি ওডিআইয়ের তিনটি খেলেন ছয় বছরের ব্যবধান নিয়ে।
ক্রিকেট বিশ্বকাপ
১৯৮৭ সালে জেফ ক্রো ও ১৯৯২ সালে মার্টিন ক্রো’র অধিনায়কত্বে ক্রিকেট বিশ্বকাপে নিউজিল্যান্ড দলের অন্যতম সদস্য ছিলেন তিনি। তন্মধ্যে, ১৯৯২ সালের ক্রিকেট বিশ্বকাপে দূর্দান্ত খেলেন। দীপক প্যাটেলের সাথে বোলিং উদ্বোধনে নামতেন। এরপর ইনিংসে শেষদিকে আবারও বোলিং করতে আসতেন। ঐ বিশ্বকাপে বাদ-বাকী চারজন ২৫০.১ ওভার বোলিং করে ১০৪১ রান দেন। অন্যদিকে তিনি ৭৯ ওভারে মাত্র ৩.৮১ গড়ে রান দিয়েছিলেন।
দৈনিক প্রান্তজ্যোতি
দৈনিক প্রান্তজ্যোতি, আসামের শিলচর থেকে প্রকাশিত একটি বাংলা দৈনিক পত্রিকা। প্রথমে এটি পাক্ষিক আকারে যাত্রা শুরু করে ১২ জানুয়ারী ১৯৫৭ সালে। কয়েক সংখ্যা প্রকাশিত হবার পর এটি সাপ্তাহিক আকারে প্রকাশিত হতে থাকে।
১৯৬১ সালে সমগ্র বারাক উপত্যকা বাংলা ভাষার অধিকার আদায়ের লড়াই চলছিল। বরাক উপত্যকার কিংবদন্তি মিডিয়া ব্যক্তিত্ব জ্যোতিরিন্দ্র চন্দ্র দত্ত কালদা ছিলেন প্রান্তজ্যোতির প্রতিষ্ঠাতা সম্পাদক। দৈনিক প্রান্তজ্যোতি এর নিরপেক্ষতার দরুন পাঠকমনে স্থান অর্জন করেছিল। কিন্তু এক বিধ্বংসী আগুন সব শেষ করে দেয়। পরে ব্যারন মনিষ দাশ এবং সুব্রত পালের হাত ধরে আধুনিক যন্ত্রপাতিতে সুসজ্জিত হয়ে একদল তরুণ সাংবাদিকদের নিয়ে প্রবীণ সাংবাদিক পরেশ দত্তের নেতৃত্বে দৈনিক প্রান্তরজ্যোতি দ্বিতীয় ইনিংস শুরু করেছিল। প্রথম সংখ্যাটি ২০০৯ সালের ৮ ই মে প্রকাশিত হয়েছিল। প্রথম বছরই স্থানীয় মিডিয়ার সমস্ত রেকর্ডকে ছাড়িয়ে যায়।
এম. এ. আজিজ
জন্ম ও পারিবারিক পরিচিতি
১৯২১ সালে চট্টগ্রাম জেলার হালিশহরে তার জন্ম। পিতা মোহাববত আলী ও মাতা রহিমা খাতুন।
শিক্ষাজীবন
ম.এ আজিজ ১৯৪০ সালে পাহাড়তলী রেলওয়ে হাইস্কুল থেকে ম্যাট্রিকুলেশন এবং ১৯৪২ সালে চট্টগ্রাম কলেজ থেকে ইন্টারমিডিয়েট পাস করেন। এ সময়ে তিনি অল বেঙ্গল মুসলিম স্টুডেন্টস লীগে যোগ দেন। রাজনৈতিক কর্মকান্ডের জন্য ১৯৪৪ সালে তাকে কলেজ থেকে বহিষ্কার করা হয়।
মৃত্যু
এম.এ আজিজ ১৯৭১ সালের ১১ জানুয়ারি মৃত্যুবরণ করেন।
পুরস্কার ও সম্মননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
ইন্সট্রুমেন্টেশন
thumb|250px|একটি [[স্টিম টারবাইন-এর নিয়ন্ত্রণ স্থল]] thumb|250px|বায়ু চালিত পিআইডি(PID) নিয়ন্ত্রক
নিয়ন্ত্রণ ইন্সট্রুমেন্টেশনের যে সব যন্ত্র দিয়ে কাজ করে সেগুলো হল- সলিনয়েড (solenoid), বিদ্যুৎ নিয়ন্ত্রিত ভালভ, ব্রেকার (breaker), রিলে (relays) ইত্যাদি। এসব যন্ত্র পরিপার্শ্বের পরিবর্তন অনুসারে উদ্দিপ্ত হয় এবং স্বয়ংক্রিয় ভাবে কাজ করে।
পরিমাপ
ইন্সট্রুমেন্টেশনের মাধ্যমে ভৌত পরিবর্তন (field parameters) পরিমাপ করা যায়। এই ভৌত পরিবর্তন গুলো হল-
নিয়ন্ত্রণ
thumb|নিয়ন্ত্রণ ভালভ ইন্সট্রুমেন্টেশন শুধু পরিপার্শ্ব থেকে সংকেত নেয় না, পরিপার্শ্বে ভৌত পরিবর্তন ও আনে। কিছু উদাহরণ:
ইন্সট্রুমেন্টেশন প্রকৌশল
ইন্সট্রুমেন্টেশন প্রকৌশলীরা বিদ্যুৎ চালিত বা বায়ু নিয়ন্ত্রণ (pneumatic domains) স্বয়ংক্রিয় যান্ত্রিক সিস্টেমের মূলনীতি এবং পরিমাপের যন্ত্রপাতি নিয়ে কাজ করে। তারা বিভিন্ন শিল্প কারখানায় যেমন- রাসায়নিক বা উৎপাদন প্লান্টে উৎপাদন ব্যবস্থার উন্নয়ন, বিশ্বস্ততা, নিরাপত্তা, স্থায়ীত্ব বৃদ্ধি এবং উৎপাদন খরচ কমানোর জন্য কাজ করেন। সিস্টেমের ভৌত পরিবর্তন নিয়ন্ত্রণের জন্য তারা মাইক্রোপ্রসেসর,মাইক্রো কন্ট্রোলার, পিএলসি ব্যবহার করে থাকে।
ইন্সট্রুমেন্টেশন প্রযুক্তিবিদ এবং কারিগর
ইন্সট্রুমেন্টেশন প্রযুক্তিবিদ এবং কারিগরদেরকে ইন্সট্রুমেন্টেশন যন্ত্রপাতি রক্ষনাবেক্ষন এবং যান্ত্রিক সমস্যা সমাধানে দক্ষ হতে হয়।তাদেরকে একই সাথে ইলেকট্রিশিয়ান, পাইপের মিস্ত্রী, পাওয়ার ইঞ্জিনিয়ারিং ইত্যাদি অনেক কাজ করতে হয়।অর্থাৎ কারখানার সব কাজেই তাদের পারদর্শী হতে হয়। তাই তাদেরকে অনেকেই কৌতুক করে পাইপ ফিটার নামে ডাকে।
তথ্যসূত্র
ইংরেজি উইকিপিডিয়া থেকে অনূদিত
চণ্ডীগড় জংশন রেলওয়ে স্টেশন
চন্ডীগড় জংশন রেলওয়ে স্টেশন চন্ডীগড়ের কেন্দ্রীয় শাসিত অঞ্চলের শহর গুলোতে সার্ভিস প্রদান করে থাকে৷ স্টেশনটি ৩৩০.৭৭ মিটার(১,০৮৫.২ ফুট) উচ্চতায় অবস্থিত এবং এর কোড পরিচিতি হচ্ছে সিডিজি৷ চন্ডীগড় জংশন রেলওয়ে স্টেশন ইন্ডিয়ান রেলওয়ের সর্বোচ্চ একশত বুকিং স্টেশনগুলোর মধ্য অন্যতম৷
সুধনতি জেলা
সুধনতি (এছাড়াও উচ্চারণ করা হয়ে থাকে সুধানুতি)  পাকিস্তানের আজাদ কাশ্মিরে অবস্থিত ৮টি জেলার মধ্যে অন্যতম একটি জেলা। সুধনতি ৩৩°৪২'৫৪ "উত্তর, অক্ষাংশ ৭৩°৪১'২" পূর্বে অবস্থিত। এটি পাকিস্তানের রাজধানী ইসলামাবাদ থেকে প্রায় ৯০ কিমি দূরে অবস্থিত। আজাদ পাত্তন রাস্তার মধ্যে দিয়ে রাওয়ালপিন্ডি ও ইসলামাবাদকে সংযুক্ত করেছে।
চণ্ডীগড় জংশন রেলওয়ে স্টেশন
ইতিহাস
১৮৯১ সলে দিল্লী-আমবালা-কলকা লাইন উন্মুক্ত করা হয়, অপরদিকে ২০১৩ সালে চন্ডীগড়-শাহনেওয়াল লাইন(যা লুধিয়ানা-চন্ডীগড় রেইল লিংক হিসাবেও পরিচিত), তা চালুকরা হয়৷
আমবালা-চন্ডীগড় সেক্টর ১৯৯৮-৯৯ সালে এবং চন্ডীগড়-কালকা ১৯৯৯-২০০০ সালে বিদ্যুৎচালিত করা হয়৷
সুধনতি জেলা
পলন্দ্রী হচ্ছে জেলাটির প্রধান সদর দপ্তর।
জনসংখ্যা
২০১৭ সালের আদমশুমারি হিসাব অনুসারে সুধনতির জনসংখ্যা ছিল প্রায় ২৯৭,৫৮৪ জন এর মত।.
চণ্ডীগড় জংশন রেলওয়ে স্টেশন
সুযোগ-সুবিধা
রেলওয়ে স্টেশনটি শহরের কেন্দ্রস্থল হতে ৮ কিলোমিটার দূরে৷ এয়ারপোর্টটি ৭ কিলোমিটার দূরে অবস্থিত৷ স্টেশনটিতে স্থানীয় এলাকাতে চলাচলের জন্য বাস, অটো রিক্সা এবং সাইকেল রিক্সা ইত্যাদি অতি সহজলভ্য৷
চিত্তবাই কুদুপুড়ি
থাম্ব|চিত্তবাই কুদুপুড়ি চিত্তবাই কুদুপুড়ি (মৃত্যু: ২৯ এপ্রিল ২০২১) একজন ভারতীয় রাজনীতিবিদ ও বিধানসভার সদস্য ছিলেন। তিনি ২০০৪ থেকে ২০০৯ পর্যন্ত অমলাপুরম আসন থেকে অন্ধ্র প্রদেশ বিধানসভার সদস্য নির্বাচিত হয়েছিলেন। কুদুপুড়ি কোভিড-১৯ মহামারীতে ৭২ বছর বয়সে মারা যান।
অনন্ত কুমার মালো
অনন্ত কুমার মালো হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় দক্ষিণ অভয়াপুরী বিধানসভা কেন্দ্রের বিধায়ক হিসেবে দায়িত্ব পালন করছেন।
মুক্ত বিবাহ
মুক্ত বিবাহ হল অ-একবিবাহের একটি রূপ যেখানে একটি ডায়াডিক বিবাহের অংশীদাররা সম্মত হন যে প্রত্যেকে বিবাহ বহির্ভূত যৌন সম্পর্কে লিপ্ত হতে পারবে, এটি তাদের দ্বারা অবিশ্বস্ততা হিসাবে বিবেচিত হবে না এবং বিবাহের অন্তর্নিহিত একগামীতা সত্ত্বেও একটি উন্মুক্ত সম্পর্ক বিবেচনা বা প্রতিষ্ঠা করে। উন্মুক্ত বিবাহের বিভিন্ন রূপ রয়েছে যেমন সুইংগিং এবং বহুগামিতা, প্রতিটি অংশীদারদের সাথে তাদের স্ত্রীর কার্যকলাপে বিভিন্ন স্তর রয়েছে।
পরিভাষা
মুক্ত বিবাহের একটি সাধারণ সংজ্ঞা হল যে দম্পতির বাইরে কিছু পরিমাণে যৌন মিথস্ক্রিয়া করার জন্য দুই অংশীদারের মধ্যে একটি চুক্তি রয়েছে। মুক্ত বিবাহের বিভিন্ন প্রকার রয়েছে, প্রতিটি অংশীদারদের সাথে তাদের স্ত্রীর কার্যকলাপের বিভিন্ন স্তর রয়েছে।
মুক্ত বিবাহ শব্দটি সমাজবিজ্ঞান এবং নৃবিজ্ঞানে উদ্ভূত হয়েছে। ১৯৬০-এর দশকে, গবেষকরা সম্প্রদায় এবং সংস্কৃতির অনুশীলনগুলি নির্দেশ করার জন্য "বন্ধ বিবাহ" ব্যবহার করেছিলেন যেখানে ব্যক্তিরা সামাজিক নিয়মাবলী ভিত্তি করে বিবাহ করতে চেয়েছিলেন এবং মুক্ত বিবাহ যেখানে ব্যক্তিদের নিজের জীবনসঙ্গী বেছে নেওয়ার ক্ষমতা ছিল।
মালিকুল মুজাহিদ
মালিকুল মুজাহিদ আসাদুদ্দিন শিরকুহ দ্বিতীয় ছিলেন ১১৮৬-১২৪০ সাল পর্যন্ত হিমসের আইয়ুবীয় আমির । তিনি ছিলেন নাসির মুহাম্মাদ বিন শিরকুহের পুত্র, শিরকুহের নাতি। শিরকুহ ছিলেন সালাহুদ্দিনের দ্বিতীয় চাচাতো ভাই। তার অঞ্চলের মধ্যে পালমিরা এবং আর-রাহবাও অন্তর্ভুক্ত ছিল। মুজাহিদ তেরো বছর বয়সে আমির হন যখন তার পিতা ৪ মার্চ ১১৮৬ সালে হিমসে অপ্রত্যাশিতভাবে মারা যান (১০ জিলহজ ৫৮১)।
বাহ্যিক হুমকি
আইয়ুবীয়দের কনফেডারেসির মধ্যে হামা ছিল একটি আক্রমণকারী রাজ্য; যেটি ত্রিপোলির ক্রুসেডার কাউন্টির সীমান্তে এবং ক্রাক দেস শেভালিয়ার্সের হস্পিটালার দুর্গের কাছাকাছি। হামার আমিরের ভূমিকা ছিল ক্রুসেডারদের উত্তর সিরিয়ায় অভিযান, ভূমি ধ্বংস করা এবং আলেপ্পো বা দামেস্ককে হুমকি দেওয়া থেকে বিরত রাখা। প্রায়শই মুজাহিদ তার আরেক চাচাতো ভাই, বালাবেকের আমির বাহরাম শাহ এবং হামার মানসুর মুহাম্মাদের সাথে ক্রুসেডার আক্রমণ প্রতিহত করতে এবং কখনও কখনও ক্রুসেডার অঞ্চলে আক্রমণ করার জন্য একসাথে কাজ করেছিলেন। এইভাবে ১১৯৭ সালের নভেম্বরে (মুহাররম ৫৯৪) মুজাহিদ বালাবেকের বাহরামশাহ এবং অন্যান্য আমিরদের সাথে ত্রিপোলি কাউন্টি থেকে ক্রুসেডার বাহিনীর দ্বারা অবরুদ্ধ টরনের দুর্গ থেকে মুক্তির জন্য বাহিনী প্রেরণ করেন। তারা ফ্রাঙ্কদের তাড়িয়ে দিতে অক্ষম হন এবং ১১৯৮ সালের ফেব্রুয়ারি পর্যন্ত (রবিউল আউয়াল ৫৯৪) সুলতান আজিজ উসমান কর্তৃক প্রেরিত একটি মিশরীয় সেনাবাহিনী কাছাকাছি আসার আগ পর্যন্ত অবরোধ প্রত্যাহার করা হয়নি।) ১২০৩ সালের মে মাসে (রমজান ৫৯৯) মুজাহিদকে সুলতান আদিল নির্দেশ দেয়া হয়েছিল, হামার মানসুরের ক্রাক দেস শেভালিয়ার্স আক্রমণ করার জন্য একটি অভিযানকে সমর্থন করার জন্য এবং ১২০৭ (৬০৩) এর বসন্তে তিনি একটি অভিযানে অংশ নেন। এটি ছিল প্রথম আদিল দ্বারা হসপিটালারদের তাদের ক্রমাগত অভিযানের জন্য শাস্তি দেওয়ার জন্য। আইয়ুবীয় বাহিনী ত্রিপোলি অবরোধ করে, কিন্তু শেষ পর্যন্ত করের বিনিময়ে প্রত্যাহার করতে রাজি হন। ১২১৪-১৫ (৬১১) সালে হিমসের মুজাহিদ এবং হামার মানসুর উভয়কেই হস্পিটালারদের নেতৃত্বে একটি বড় আক্রমণের হুমকি দেওয়া হয়েছিল। পরে যাহির গাজী হস্পিটালারদের তাদের বিরোধিতা না করার জন্য চাপ দিলে তারা হুমকি দেয়া বন্ধ করে। ১২২৯ বা ১২৩০ (৬২৭) সালে মুজাহিদ বারইন এবং হামার মধ্যবর্তী একটি গ্রাম আফনুনের যুদ্ধে ক্রাক দেস শেভালিয়ার্সের হস্পিটালারদের বিরুদ্ধে বিজয়ী হন এবং অনেক ফ্রাঙ্ককে বন্দী করা হয়।
প্রধান অভিযান
মুজাহিদ একজন উদ্যমী সামরিক নেতা ছিলেন বলে মনে হয় এবং তিনি ছয়টি বড় অভিযানে অংশ নিয়েছিলেন যেখানে বিভিন্ন আইয়ুবীয় শাসক তাদের বাহিনীকে বাইরের শত্রুদের আক্রমণ করার জন্য একত্রিত করেছিল। সপ্তম বড় অভিযানে হিমসের বাহিনী তার ছেলে মানসুর ইব্রাহিমের নেতৃত্বে ছিল। তবে ১২৩৪ (৬৩১) সালে রুম সালতানাতের ভূমিতে অভিযানের সময় মুজাহিদের আচরণ ছিল বেশ লক্ষণীয়। তিনি একটি গুজব ছড়িয়েছিলেন যে যদি সুলতান কামিল অঞ্চল জয় করতে সফল হন, তবে তিনি অন্যান্য আইয়ুবীয় শাসকদেরকে তাদের বিদ্যমান রাজ্যগুলি আনাতোলিয়ায় নতুনদের জন্য বিনিময় করতে বাধ্য করবেন, কামিলকে মিশর এবং সিরিয়া উভয়ের নিয়ন্ত্রণে রেখে দেবেন। ফলস্বরূপ, অভিযানে মনোবল কম ছিল, যা আলাউদ্দিন কায়কোবাদ দ্বারা চালিত হয়েছিল। ১২৩৫ (৬৩৩) এর অভিযানটি আরও সফল হয়েছিল এবং মুজাহিদ আবার কামিলের সাথে যোগ দেন। এবার তারা এডেসা এবং হারান দখল করেন।
অভ্যন্তরীণ লড়াই
১১৯৩ সালে সালাহুদ্দিনের মৃত্যুর পর তার পুত্র আফযাল এবং আজিজ উসমানের মধ্যে ক্ষমতার লড়াই হয়েছিল। মুজাহিদ তাদের মধ্যে মতপার্থক্য নিরসনের চেষ্টা করার জন্য সেই বছর অনুষ্ঠিত পারিবারিক সম্মেলনে অংশ নিয়েছিলেন। বেশ কিছুকাল পরে, ১২২৮-২৯ (৬২৬) সালে তিনি দামেস্কের অবরোধেও অংশ নেন। যেই অবরোধের ফলে নাসির দাউদকে অপসারণ করা হয় এবং আশরাফকে স্থাপন করা হয়। কয়েক বছর পর মুজাহিদ ছিলেন সিরিয়ার আইয়ুবীয় শাসকদের জোটের অন্যতম প্রধান উপাদান; যারা মিশরের সুলতান কামিলকে ক্ষমতাচ্যুত করতে চেয়েছিল। যাইহোক, ১২৩৭ সালের সেপ্টেম্বরে (মুহাররম ৬৩৫) জোটের মূল নেতা দামেস্কের আশরাফ মারা যান, তার মিত্রদের বিপদে ফেলে দেয়। মুজাহিদের প্রতিবেশী হামার মুযাফফর মাহমুদের সাহায্য নিয়ে কামিল হিমস থেকে মুজাহিদকে অপসারণের জন্য একটি সামরিক অভিযান শুরু করেন। কামিলকে শুধুমাত্র ২০ লক্ষ দিরহাম প্রদানের বিনিময়ে হিমস আক্রমণ থেকে বিরত থাকতে রাজি করানো হয়েছিল। কয়েক সপ্তাহ পরে ১১ মার্চ ১২৩৮ (২৩ রজব ৬৩৫) কামিল হঠাৎ মারা যান।
হামার সাথে দ্বন্দ্ব
১২১৯ (৬১৬) আমির মানসুর মুহাম্মাদ মারা গেলে প্রতিবেশী আমিরাত হামার উত্তরাধিকার সংকট দেখা দেয়। মানসুরের দ্বিতীয় পুত্র নাসির কিলিজ আরসালান তার বড় ভাই ও উপযুক্ত উত্তরাধিকারী দ্বিতীয় মুযাফফর মাহমুদ উদ্যোগ নিতে পারার আগেই ক্ষমতা দখলে সফল হন। ফলস্বরূপ মুযাফফরকে আমির উপাধি গ্রহণ করার আগে নয় বছর অপেক্ষা করতে হয়েছিল। আর শুধুমাত্র তা সম্ভব হয়েছিল এই জন্য যে, গাজার নিকটে তেলুল আজুলে মুজাহিদ একটি সম্মেলন আয়োজন করে কিছু শর্ত তৈরি ও বৈধ করেছিলেন। যার ভিত্তিতে অন্যান্য আইয়ুবীয় শাসকরা মুযাফফরকে স্বীকৃতি দেন। এই শর্তগুলোর মধ্যে একটি ছিল যে মুজাহিদকে সালামিয়ার জাহাত গ্রহণ করতে হবে। যাইহোক, শহরের নিয়ন্ত্রণ নেওয়ার পরে মুজাহিদ কাছাকাছি একটি বড় দুর্গ তৈরি করেছিলেন। যা হামার শাসক তার জন্য হুমকি হিসাবে ব্যাখ্যা করেছিলেন। এটি আমীরদের মধ্যে খারাপ সম্পর্কের দিকে পরিচালিত করে এবং মুযাফফর যখন মুজাহিদকে ক্ষমতাচ্যুত করার অভিযানে মিশরের কামিলের সাথে যোগ দেন, তখন তাদের মধ্যে উত্তেজনা প্রকাশ্য সংঘর্ষে রূপ নেয়। কামিল মারা গেলে মুজাহিদ হামার ভূখণ্ডে আক্রমণ করে গ্রামাঞ্চলকে ধ্বংস করে দেন এবং ওরোন্টেস নদী এবং শহরের চারপাশের ক্ষেতগুলিকে সেচ দেওয়ার জন্য থাকা খাল দুটিকে সরিয়ে দেন। যাইহোক, তিনি শহরটি দখল করতে অক্ষম হন, যার ফলে তাদের বাকি দিনের জন্য দুই শাসকের মধ্যে চলমান উত্তেজনা এবং আগ্রাসন ঘটে।
হামার আমির কামিলের মৃত্যুর পর কূটনৈতিক কৌশলে মুজাহিদের পুরানো শত্রু মুযাফফর নিজেকে সালিহ আইয়ুবের সাথে মিত্রতা স্থাপন করেছিলেন এবং তাকে রাজি করান যে, তিনি মিশরে আক্রমণ করার আগে হিমস থেকে মুজাহিদকে সরিয়ে সিরিয়ায় তার অবস্থান কার্যকর করতে পারবেন। ১২৩৯ সালের মার্চ মাসে (শাবান ৬৩৬) সালিহ আইয়ুব তার বাহিনী নিয়ে হিমস আক্রমণ করার জন্য রওনা হন, কিন্তু মিশর থেকে দ্বিতীয় আদিলের শাসনের অভিযোগ এবং তাকে নিজে এসে ক্ষমতা নেওয়ার আহ্বান জানিয়ে দূত পান। ফলে ১২৩৯ সালের এপ্রিল মাসে সালিহ আইয়ুব হিমস থেকে সরে আসেন এবং মিশরে আক্রমণের প্রস্তুতি হিসেবে তার বাহিনীকে দক্ষিণে সরিয়ে নেন। হুমকি কমে যাওয়ার সাথে সাথে মুজাহিদ সালিহ আইয়ুবের চাচা সালিহ ইসমাইলের সাথে দামেস্ক দখল করার এবং তাদের মধ্যে সিরিয়া অঞ্চল ভাগ করার ষড়যন্ত্র করেন। তাদের বাহিনী ২৮ সেপ্টেম্বর ১২৩৯ (২৭ সফর ৬৩৭) দামেস্ক দখল করে।
মৃত্যু
দামেস্ক দখল করে মুজাহিদ লাভবান হওয়ার আগেই তিনি ১২৪০ সালের ফেব্রুয়ারি মাসে (রজব ৬৩৭) মারা যান। তিনি একটি উল্লেখযোগ্য সময়; ৫৪ বছর ধরে হিমস শাসন করেছিলেন এবং এই সময়ে হিমস সম্ভবত আইয়ুবী রাজ্যগুলির মধ্যে সবচেয়ে স্থিতিশীল ছিল। তার স্থলাভিষিক্ত হন তার পুত্র মানসুর ইব্রাহিম।
বেগম তফাজ্জল হোসেন মানিক মিয়া মহিলা কলেজ
ইতিহাস
বরিশাল অঞ্চলে নারী শিক্ষাকে পূর্ণ বিকাশের লক্ষ্যে বিশিষ্ট সমাজসেবী হাবিবুল ইসলাম আনিচ তালুকদার এর উদ্যোগে ও বরিশাল কিশোর মজলিস এর সহযোগিতায় ১৯৮৫ সালের ১১ জানুয়ারী বেগম তফাজ্জল হোসেন মানিক মিয়া মহিলা কলেজ প্রতিষ্ঠিত হয়। পরবর্তীতে তৎকালীন জেলা প্রশাসক আজিজ আহমেদ এ শিক্ষাপ্রতিষ্ঠানের পৃষ্ঠপোষকতা করেন। বিখ্যাত সাংবাদিক ও রাজনীতিক তফাজ্জল হোসেন মানিক মিয়া এর স্ত্রী মাজেদা বেগম যিনি বেগম তফাজ্জল হোসেন মানিক মিয়া নামে পরিচিত ও তাদের পুত্র প্রাক্তন যোগাযোগ মন্ত্রী আনোয়ার হোসেন মঞ্জু এ কলেজের উন্নয়নের জন্য এককালীন দশ লক্ষ টাকা অনুদান দেন। তার প্রতি সম্মানার্থে তার নামেই এই শিক্ষাপ্রতিষ্ঠানের নামকরণ করা হয়।
কলেজ প্রতিষ্ঠাকালীন আবদুল মাজেদ হাওলাদার অধ্যক্ষ হিসেবে নিযুক্ত হন। ১৯৮৯ সালে অধ্যক্ষের দায়িত্বে আসেন জনাব মোঃ সিরাজুল হক। এর পর একে বাবু নিকুঞ্জু বিহারী দেবনাথ, প্রফেসর সৈয়দ আমিনুল হক, মোঃ মোকতার হোসাইন ও মোঃ আবুল কাসেম অধ্যক্ষের দায়িত্ব পালন করেন।
পাঠ্যক্রম
বেগম তফাজ্জল হোসেন মানিক মিয়া মহিলা কলেজে উচ্চ মাধ্যমিক ও স্নাতক (পাশ) শ্রেণি পাঠদান করা হয়। উচ্চ মাধ্যমিক ও ডিগ্রি শ্রেণিতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেণিতে ২২ টি বিষয়ে পাঠদান করা হয় এবং স্নাতক (সম্মান) শ্রেণিতে ১২ টি বিষয়ে শিক্ষাদান করা হয়।
উচ্চ মাধ্যমিক
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
স্নাতক (পাশ) শ্রেণীতে পঠিত বিষয়/বিভাগ সমূহ
স্নাতক (পাস) কোর্স
অবকাঠামো
কলেজে শ্রেণীকক্ষের জন্য দু’টি তিনতলা ভবন ও একটি দ্বিতল ভবন রয়েছে। ছাত্রীদের যাতায়াতের জন্য একটি মিনিবাস ও থাকার জন্য একটি ছাত্রী নিবাস রয়েছে। এছাড়া কলেজ প্রাঙ্গণে সুসজ্জিত বাগান ও একটি পুকুর রয়েছে।
নেভিল ফ্রান্সিস মট
স্যার নেভিল ফ্রান্সিস মট (৩০শে সেপ্টেম্বর, ১৯০৫ - ৮ই আগস্ট, ১৯৯৬) ছিলেন বিখ্যাত ব্রিটিশ পদার্থবিজ্ঞানী। তিনি ১৯৭৭ সালে মার্কিন বিজ্ঞানী জন হ্যাসব্রাউক ভ্যান ভ্লেক এবং ফিলিপ ওয়ারেন এন্ডারসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।
নারায়ণগঞ্জ–বাহাদুরাবাদ ঘাট রেলপথ
নারায়ণগঞ্জ-বাহাদুরাবাদ ঘাট লাইন বৃটিশ শাসনামলে তৈরি একটি রেলপথ। এই লাইনটি বাংলাদেশের রেলসেবায় একটি গুরুত্বপূর্ণ ভূমিকা পালন করে আসছে। লাইনটি সমগ্র বাংলাদেশের রেলপথের সাথে যুক্ত শাখা রেললাইন দ্বারা।
ইতিহাস
১৮৭১ সালের মধ্যে কলকাতা থেকে রাজবাড়ীর গোয়ালন্দ ঘাট পর্যন্ত রেলপথ তৈরি হয়। এ সময়ের গুরুত্বপূর্ণ নদীবন্দর ছিলো নারায়ণগঞ্জ নদীবন্দর। পাট রপ্তানী ও কলকাতার সাথে রেল যোগাযোগ বৃদ্ধি করতে ঢাকা স্টেট রেলওয়ে কম্পানি দ্বারা নারায়ণগঞ্জ থেকে ময়মনসিংহ পর্যন্ত ১৪৪ কিলোমিটার রেলপথ চালু করা হয় ১৮৮৫/১৮৮৬ সালে এবং নারায়ণগঞ্জ থেকে গোয়ালন্দ ঘাট পর্যন্ত স্টিমার চালু করা হয়। এই লাইনটি পরে বাহাদুরাবাদ ও জগন্নাথগঞ্জ ঘাট পর্যন্ত বর্ধিত করা হয়।
নির্মাণকাল
নারায়ণগঞ্জ থেকে বাহাদুরাবাদ ঘাট রেলপথ চারধাপে নির্মাণ কাজ করা হয়।
ঘাট লাইন
নারায়ণগঞ্জ-বাহাদুরাবাদ ঘাট লাইন শুরু ও শেষ প্রান্ত যথাক্রমে শীতলক্ষ্যা নদী ও যমুনা নদীর ঘাটে অবস্থিত। নারায়ণগঞ্জ স্টেশন থেকে স্টিমার দ্বারা গোয়ালন্দ ঘাট পৌঁছে গোয়ালন্দ-শিলাইদহ রেলপথে কলকাতা পৌছানো যেত। নারায়ণগঞ্জের শীতলক্ষ্যা  নদীর তীর পর্যন্ত অনেক গুলো ঘাট রেললাইন ছিলো। আদমজী রপ্তানি প্রক্রিয়াকরণ অঞ্চল, কুমুদিনী ওয়েলফেয়ার ট্রাস্ট ও গেন্ডারিয়া থেকে বুড়িগঙ্গা নদী পর্যন্ত ঘাট লাইন ছিলো যা কালের বিবর্তনে এখন বিলুপ্ত। বাহাদুরাবাদ ঘাটের সাথে  যমুনা নদীর ওপারে রেলফেরি দ্বারা তিস্তামুখ ঘাট পর্যন্ত সংযুক্ত ছিলো সান্তাহার-কাউনিয়া লাইন দ্বারা।
গতিসীমা
নারায়ণগঞ্জ-বাহাদুরাবাদ ঘাট রেললাইনে সর্বোচ্চ গতিসীমা ৮০ কিলোমিটার কিন্তু রেলপথ সংস্কারের অভাবে কিছু কিছু স্থানে ৩০ কিলোমিটার গতিতেও ট্রেন চলে। নারায়ণগঞ্জ থেকে টঙ্গী পর্যন্ত ৩৯টি লেভেল ক্রসিং রয়েছে, যার মধ্যে ২৬টি অবৈধ।
শাখা লাইন
নারায়ণগঞ্জ-বাহাদুরাবাদ ঘাট লাইন শাখা রেললাইন দ্বারা সারা বাংলাদেশের রেল যোগাযোগ ব্যবস্থা সচল রেখেছে। শাখা লাইন গুলো হচ্ছে:
ঢাকা-যশোর রেলপথ
নির্মাণাধীন এই রেলপথটি ঢাকা জেলার গেন্ডারিয়া থেকে পদ্মা সেতু দিয়ে যশোরে দর্শনা জংশন-খুলনা লাইনে সংযুক্ত হবে। এই রেলপথ হবে ব্রডগেজ এপথের মোট দূরত্ব ১৭২ কিলোমিটার। ভাঙ্গা থেকে মাওয়া ৫২ কিলোমিটার রেলপথ ২০২২ সালে চালুর আশা করছে সরকার।
টঙ্গী-ভৈরব-আখাউড়া রেলপথ
বাংলাদেশের পূর্বাঞ্চলের সাথে উত্তর,দক্ষিণ ও মধ্যাঞ্চলকে যুক্ত করেছে এই মিটারগেজ রেলপথটি। এই রেলপথটি চালু হয় ১৯১০-১৯১৪ সালের মধ্যে।
জয়দেবপুর-জামতৈল রেলপথ
জয়দেবপুর-জামতৈল রেলপথটি বঙ্গবন্ধু সেতু চালু হলে, ঢাকার সাথে সরাসরি রেলপথে উত্তর ও দক্ষিণাঞ্চলকে যুক্ত করতে তৈরি করা ২০০৩ সালের মধ্যে।
ময়মনসিংহ-গৌরীপুর-ভৈরব রেলপথ
ময়মনসিংহ-ভৈরববাজার রেলওয়ে কম্পানি দ্বারা এই মিটারগেজ রেলপথ তৈরি করা হয় ১৯১২-১৯১৮ সালের মধ্যে।
জামালপুর-বঙ্গবন্ধু সেতু পূর্ব রেলপথ
জামালপুর থেকে তারাকান্দি হয়ে জগন্নাথগঞ্জ ঘাট পর্যন্ত রেললাইন ১৮৯৯ সালে তৈরি করা হয়। বঙ্গবন্ধু সেতু চালু হলে ঘাট স্টেশন প্রায় বন্ধ হয়ে যায়। জনগণের দাবী প্রেক্ষিতে সরকার ২০১২ সালে তারাকান্দি থেকে বঙ্গবন্ধু সেতু পূর্ব পর্যন্ত রেলপথ বর্ধিত করে।
স্টেশন তালিকা
নারায়ণগঞ্জ-বাহাদুরাবাদ ঘাট লাইনে থাকা রেলওয়ে স্টেশনগুলোর তালিকা নিম্নে দেওয়া হলো:
ফেরী
বাংলাদেশে ফেরী ছিলো রেলওয়ে পরিবহন ব্যবস্থার একটি সমন্বিত অংশ। যমুনা নদীর দুইটি প্রধান ঘাটের মাধ্যমে রেলফেরি যোগাযোগ চালু ছিলো একটি হচ্ছে এই বাহাদুরাবাদ ঘাট ও তিস্তামুখ ঘাটের মাধ্যমে ও অন্যটি হচ্ছে জগন্নাথগঞ্জ ঘাট ও সিরাজগঞ্জ ঘাটের মাধ্যে। ৪.৮ কিলোমিটার দীর্ঘ বঙ্গবন্ধু সেতু নির্মাণ বাংলাদেশের যোগাযোগ ব্যবস্থার বিশাল পরিবর্তন ঘটায়। বঙ্গবন্ধু সেতু চালু হলে ঘাটের রেলফেরি ব্যবস্থা প্রায় বন্ধ হয়ে যায়। কেবলমাত্র সীমিত মালবাহী ফেরী চালু ছিলো। ২০১০ সালে ঘাটের সীমিত মালামাল পরিবহন ব্যবস্থাও বন্ধ হয়ে যায় নদীতে চর গঠনের কারণে।